El Raval s'inunda amb 86 l/m2 pel fort aiguat | betevé\nUna forta tempesta ha despertat els barcelonins pels volts de les 3 h. La pluja ha caigut amb molta intensitat i abundància, sobretot a la part baixa\nManel Cascante Torrella | dijous, 6 de setembre del 2018, a les 07.44\nEls trons han despertat de sobte molts barcelonins pels volts de les tres de la matinada. La tempesta, que prèviament havia afectat la Costa Daurada, ha impactat de ple damunt de la ciutat de Barcelona, on s’ha reactivat de forma sobtada i ha generat un veritable espectacle de llamps i trons que ha deixat registres molt notables de precipitació.\nVÍDEO: Inundades diverses estacions de metro de Barcelona per la tempesta\nLa pluja ha afectat sobretot els barris més pròxims a la façana costanera amb valors que, en alguns casos, han superat els 80 litres per metre quadrat.\nCal destacar, en aquest sentit, els 86 litres de l’estació del Meteocat de Ciutat Vella o els 84 litres recollits al pluviòmetre de l’Aemet, a tocar de la platja de la Nova Icària.\nEl vent ha bufat amb força durant la tempesta. A la plaça de Sants s’ha anotat una ratxa de 71 km/h o al Raval, de 66 km/h.\nEl cel s’ha il·luminat de forma gairebé contínua a causa de la descàrrega de llamps. Segons el Meteocat, al Barcelonès n’han caigut 134 però en total, aquesta matinada, n’hi ha hagut fins 44.805. La majoria ha caigut damunt del mar però alguns han estat visibles, en part, també des de Barcelona.\nAquesta matinada les tempestes han estat molt actives. En total s’han enregistrat un total de 44805 llamps: 572 dins de Catalunya i 134 al Barcelonès, la comarca amb més llamps enregistrats. #meteocat pic.twitter.com/yzDhixCwO7\n— Meteocat (@meteocat) 6 de septiembre de 2018\nUn aiguat històric empantana Barcelona: tots els punts afectats\nIntensitat horària de més de 250 litres i pluja irregular\nA l’estació de betevé, a la plaça de Tísner, s’han recollit 32 litres en 30 minuts, amb un pic d’intensitat màxim de 268 litres per metre quadrat. És a dir, en el moment en què ha plogut amb més força, si ho hagués fet de la mateixa manera durant una hora s’haurien recollit més de 250 litres per metre quadrat.\nLa precipitació no ha caigut de la mateixa manera a tota la ciutat, s’ha centrat sobretot a prop del mar. A la Zona Universitària només s’han recollit 14 litres; a Sarrià, vuit litres, i a l’Observatori Fabra, dos litres per metre quadrat.\nAltres registres rellevants són els 70 litres del barri de Sants, 59 a betevé (el Poblenou), 47 al port de Barcelona, 37 a la Verneda o 28 litres per metre quadrat a Gràcia.\nMés de 400 trucades al 112 i nombroses incidències\nL’elevada intensitat de la precipitació ha implicat el bloqueig del drenatge d’embornals i del clavegueram d’algunes zones de la ciutat. Els carrers dels barris de la part baixa de Barcelona han estat els més afectats i en alguns casos s’han transformat en veritables torrents o rieres improvisats. Els Bombers de Barcelona han fet un total de 180 sortides a la matinada des que s’ha activat el pla d’emergències per inundacions —actiu de les 4 h a les 7 h—.\nLa majoria de sortides han estat a Sants-Montjuïc, l’Eixample i Sant Martí, per incidències relacionades amb inundació d’alguns baixos, filtracions en sostres i algun despreniment de sostre, tot i que no s’ha registrat cap fet de gravetat.\nSegons Protecció Civil, fins a les 11 h, de les 528 trucades que ha rebut el telèfon d’emergències, el 112, un total de 423 s’han efectuat des de la ciutat de Barcelona. La majoria, a causa de la inundació de baixos i per filtracions. La pluja també ha tingut repercussions en el subministrament elèctric de carrers i habitatges de diverses zones de la ciutat, i també en el transport públic, especialment el metro.\nFestival de llamps trons aigua aquesta nit #tormenta #Barcelona #pluja @elmonarac1 @btveltemps @Monica_Usart @comandotibidabo @eltempsTV3 pic.twitter.com/4RK8501P6O\n— yoli1967🎗 (@yoli19671) 6 de septiembre de 2018\nDesactivat el pla Inuncat\nPoc abans del migdia, Protecció Civil ha desactivat l’alerta del pla Inuncat, que ha quedat en fase de prealerta per les conseqüències que es deriven de les pluges de matinada i per la possibilitat d’algun altre episodi, això sí, de menys intensitat. La Generalitat insisteix en la recomanació de no apropar-se a les lleres dels rius ni a les rieres i extremar la precaució durant la conducció.\nDijous insegur, però sense més aiguats\nEl cel clar del matí donarà pas a una tarda novament insegura. Les tronades proliferaran cap a l’interior del país, els Pirineus i el prelitoral, on podran descarregar novament amb intensitat. A la costa i a la ciutat de Barcelona no es descarten més xàfecs puntuals entre la tarda i el vespre, per bé que no es preveu que tornin caure amb la mateixa força.\n— inundació — pluja\n24 hores sense aigua al Poblenou per una fuita al carrer de Pujades\nLes fuites d’aigua ja són part del paisatge a Torre Baró\n(Gairebé) sempre plou en cap de setmana\nRisc zero de transmissió del VIH per part de persones seropositives en tractament\nCom tornar a la rutina de la millor manera possible\nEls Mossos d’Esquadra detenen un presumpte parricida a Gràcia


1.300 milions de dèficit per la dependència\nCatalunya ha aportat més del doble que l’Estat al finançament de la llei\nAURI GARCIA MORERA Barcelona 22/07/2012 00:59\n260x366 Anna Carrera té dret a una prestació per a cuidador familiar. Es fa càrrec de la seva filla / MANOLO GARCÍA Anna Carrera té dret a una prestació per a cuidador familiar. Es fa càrrec de la seva filla / MANOLO GARCÍA\nEls principals actors del sector de la dependència coincideixen a assenyalar que la reforma aprovada pel govern espanyol és un pas enrere i no soluciona els problemes que s'arrosseguen des que la llei va entrar en vigor.\nTeresa Crespo, presidenta del Consell Assessor de Polítiques Socials del Govern i de la plataforma d'entitats socials ECAS, i Francesc Pérez, vicepresident dela Taula del Tercer Sector i president de la plataforma d'entitats de discapacitats COCARMI, reflexionen sobre els cinc grans errors de la llei de la dependència:\n1. Previsions errònies: Els càlculs de beneficiaris han quedat molt per sota de la realitat.\n2. Manca de finançament: Catalunya ha hagut d'aportar més del doble de diners que l'Estat.\n3. Sistema molt complex: Errors de plantejament fan que els processos siguin més lents.\n4. Recórrer a prestacions: S'ha canviat el model, amb menys serveis i més ajuts econòmics.\n5. Alentiment per la crisi: De 5.000 a 20.000 persones esperant ser valorades en un any.


L’Ajuntament de Puig-reig té 200.000 euros per destinar a ajuts extraordinaris per superar el Covid-19 - Aquí Berguedà\nL’equip de govern de l’Ajuntament de Puig-reig (ERC) creu que té 200.000 euros per destinar a ajuts extraordinaris per mitigar els efectes del coronavirus. El govern ha fet un anàlisi del pressupost municipal per reordenar-lo i destinar una partida extraordinària a ajuts per a la població. Ara l’equip de govern consensua com es repartiran els diners.\nL’alcaldessa accidental, Alba Camps, ha explicat a l’Aquí Berguedà que la prioritat són les persones més necessitades. “Els autònoms són un col·lectiu a qui haurem d’ajudar perquè sabem que són dels que ho estan passant pitjor, però hem d’anar més enllà. També hi ha persones que tenien un treball precari, temporal o que depenien d’una ETT i que s’han quedat a l’atur. Hem de tenir-les en compte”, ha dit Camps.\nL’oposició (JxCAT) va fer una sèrie de propostes sobre mesures extraordinàries, aprofitant el ple extraordinari telemàtic d’aquesta setmana. El govern va aprofitar la sessió per explicar tot el que ha fet fins al moment per combatre la pandèmia. L’alcaldessa accidental ha explicat que “el més positiu és que, a grans trets, coincidim en els objectius” i ha agraït la feina feta per l’oposició malgrat que –segons ha dit- “la majoria de propostes que fan ja les estem aplicant o teníem previst fer-ho”.\nJunts per Catalunya vol destinar 50.000 euros a ajuts per a comerços, autònoms i empreses que hagin patit pèrdues importants. L’oposició fins i tot va presentar unes bases reguladores de la convocatòria, que permetria rebre a cada beneficiari un màxim de 1.000 euros. El govern coincideix que cal un ajut extraordinari per a aquest col·lectiu però “cal tenir en compte altres convocatòries i fer que l’ajut municipal sigui compatible amb d’altres que donin altres administracions”.\nUna altra proposta de l’oposició era donar un val de descompte de 30€ per gastar fins al 31 d’agost als locals del municipi. El govern veu amb bons ulls la idea però considera que “és millor doblar la quantitat i fer-la arribar només a les famílies amb menys ingressos. Ho ha justificat Alba Camps, que considera que “no és el mateix donar 60 euros en vals a una família que ingressa 1.500 euros al mes, que donar-ne 30 a una que en rep 4.000. L’alcaldessa accidental ha afegit que “els 60€ per als més vulnerables poden suposar un impacte real i molt més gran en l’economia domèstica”.\nUn altre objecte de debat en el ple extraordinari va ser la creació del Consell de Dinamisme Econòmic i Foment de l’Ocupació de Puig-reig, proposat per l’oposició. Junts per Catalunya creu que hi ha de participar tots els agents econòmics del municipi amb l’objectiu de fer plans de dinamització comercial, empresarial, industrial, turística i d’ocupació. El govern veu bé la proposta perquè “sempre és bo obrir nous canals de comunicació” però creu que la reactivació ha d’anar més enllà del purament econòmic i ha de tenir en compte altres àmbits com el social i el cultural.\nL’oposició renuncia a la remuneració per assistència al ple\nEls cinc regidors de Junts per Catalunya a l’Ajuntament de Puig-reig van anunciar al ple que renuncien a la indemnització que havien de percebre per assistir al ple d’ahir. El partit de l’oposició ha decidit que els diners es destinin a la lluita contra el coronavirus i preveuen fer el mateix en els plens extraordinaris que, com el d’ahir, es convoquin amb l’objectiu d’informar exclusivament sobre la pandèmia. Les remuneracions per assistir al ple només són per a l’oposició, però és l’únic ingrés econòmic que perceben els regidors que no són a l’equip de govern.\najuntament de puig-reigAlba CampsERCJunts per Catalunya\nEl Rotary Club equipa les residències del Berguedà amb material higiènic gràcies a les donacions de la població


Jornades de comunicació alternativa UPF - AP9\nMarch 13, 2013 · 11:43 pm\nJanuary 29, 2013 · 10:59 pm\nFam de periodisme\nDilluns quan vam començar les Jornades de comunicació alternativa parlavem de la campanya de micromecenatge que el Grup Ramón Barnils havia engegat per finançar la nova edició de l’Anuari Media.cat. El seu primer objectiu eren 7.000 euros per elaborar reportatges de 15 temes que han estat silenciats als mitjans. Fet, i en set díes. Ara es proposen arribar al 9.800 euros per quatre minireportatges en format audiovisual.\nEl cas de Cafè amb Llet és encara més encadalós. L’Albano Dante parlava a la UPF de que obririen una campanya de micromecenatge per tirar endavant un llibre que recollís la seva investigació. Una setmana després han hagut de tancar-la. Van arribar als 10.ooo euros que es proposaven en menys d’un dia. Han arribat als 23.000 euros. Els primers 5.000 euros extres serviran per millorar el projecte i la resta per col·laborar amb altres col·lectius que lluiten en defensa del drets civil. Tanquen l’aixeta perque no poden assumir més projectes.\nPerò, no ens repeteixen cada dia que els lectors no volen pagar per culpa de la gratuitat a Internet? A nosaltres ens sembla que la gent té fam de periodisme. D’un periodisme que respongui a les seves necessitats informatives, independent, rigorós i que controli els poders fàctics. Una de les idees força del nostre comunicat de les jornades és: El periodisme compromés amb l’ofici està amagat darrere l’etiqueta d’alternatiu,però els alternatius són uns mitjans dominants que fan de relacions públiques del poder. El periodisme és una altra cosa i existeix.\nFlashmob dels treballadors de Movistar-Telefónica\nQuan parlem de la força dels suports audiovisuals ens referim a coses com aquesta. La plataforma Sí, soy rentable (i la vaga de fam de Telefónica) ha tret un gran partit tant a l’utilització de vídeos com a les xarxes socials com espai on convertir les seves accions en virals, amplificant la seva activitat “analògica” de suport mutú i trencar l’omertà mediàtica (recomanem l’informe del Reality News de la Revista Mongolia al seu especial de nadal) que pot provocar una companyia com Telefònica. Una de les nostres convidades, Lali Sandiumenge, va trencar amb La Vanguardia arran de que li censuressin un article on parlava de la vaga de fam de Telefónica.\nJanuary 22, 2013 · 7:38 pm\nMés fotos (Fotomovimiento)\nEl colectiu de Fotomovimiento es va passar per la primera sessió de les jornades a fer unes fotos que podeu veure al seu Flickr. Recordeu que estan convidades el 7 de febrer a les 18.30 a la xerrada sobre fotoperiodisme. A més ens han anunciat que cobriran tots els actes.\nAquí, les d’ahir!\nJanuary 21, 2013 · 11:08 pm\nGran arrencada a les jornades!\nA l’acte d’avui, Periodisme d’investigació i denúncia, hem pogut parlar amb en Jesús Rodríguez de la Directa i l’Albano Dante de la revista Cafè amb llet. Ells ens han parlat sobre aquests dos projectes dels quals la voluntat de fer arribar la veritat, la investigació i la persistència en són el pal de paller; i “posar contra les cordes” i “fer moltes preguntes” sense conformar-nos amb les primeres respostes formen part del dia a dia. Dos mitjans que van nèixer amb molt pocs recursos (que encara els manquen), però que amb molt entusiasme per dur a teme la tasca periodística “autèntica” (que tan de bo no fos l’alternativa) s’han fet un lloc entre els recursos que, de manera acurada i fomentant l’esperit crític, completen la visió del nostre entorn silenciada pels mitjans massius actuals, i ens fan recordar que és possible explicar les coses tal com són.\nUs deixem amb algunes fotos d’avui. I recordeu: dimecres més, amb Cinefòrum sobre el documental No-Res, produit per Metromuster!\nEn Jesús Martínez ens explicava que la Directa la començaren uns quants companys i companyes provinents de diferents moviments socials\nL’Albano Dante ens ha hagut de fer un croquis per entendre com funciona la gestió econòmica del sistema sanitari català, i el procés que van seguir en la seva investigació.\nNo hi cabíem!\nTagged as periodisme\nNou treball de Metromuster amb At Versaris\nEl proper dimecres tindrem a Xavier Artigas de Metromuster al cinefòrum del documental “No-Res”. El seu treball més recent és l’edició d’aquest clip del single “No fear” del nou EP (amb el mateix nom) del grup At Versaris. Pau Llonch, membre d’ATV, va col·laborar a la BSO de “No-Res”.


Membres de la FJCC dintre de la causa de beatificació.\n“Les meves intencions no són unes altres que immolar-me per la pau i bons costums d'Espanya, per la fe del nostre poble i el foment de vocacions eclesiàstiques”.\nGrup de Gelida, municipi de Gelida.\nNeix el 19 de juliol de 1910 a Gelida (Barcelona). Els primers estudis els cursa en el col·legi de San José dels HH. Gabrielistas de Sant Sadurní d'Anoia, i després treballa com a agricultor en terres de la família. Al setembre de 1930 (20 anys) ingressa en el seminari de Barcelona.\nPertanyia a la Federació de Joves Cristians de Catalunya, i va treballar incansablement en la catequesis parroquial. Era l'ànima del centre dels Lluïsos (Congregació Mariana). Va assistir a una tanda d'exercicis espirituals a la casa dels Jesuïtes de Sarrià (Barcelona), i en la Santa Cova de Manresa (també dels Jesuïtes). Dirigia algunes oracions dels fidels des del púlpit de l'església. Tenia gran zel pels malalts i diverses vegades va viatjar a Lourdes fent de ‘brancadier’ (camiller de malalts). Treballava en la propietat familiar, però després es va independitzar. Als 20 anys ingressa en el seminari de Barcelona. Abans havia sortit amb una jove de la qual estava enamorat. Al 1932, fa un breu parèntesi per complir amb el Servei Militar obligatori durant el qual explica que va convertir a dues persones, encara que a ell li sabia a poc. Després torna al seminari, on cursava primer de Teologia quan al juliol de l'any 1936 esclata la persecució religiosa.\n"Fue asesinado por su fe y su pertenencia a la Iglesia"\nJoaquim Monturiol Sanz nació el 15 de marzo de 1906 en Montagut, en la comarca gerundense de la Garrotxa. Trabajaba como dependiente en la ferretería "El Submarí" y estaba casado con María Riera Codina. Tenían un niño de un año y una niña que, en el momento de la muerte de Joaquim, tenía sólo 21 días. Era un católico muy activo, que formaba parte de un buen número de obras de la iglesia en Olot: Congregación Mariana, Obra de Ejercicios, Adoración Nocturna, Conferencias de S. Vicente de Paúl, etc. Al formarse la Federación de Jóvenes Cristianos en Olot, el Grupo 75 "Sempre avant", se convirtió en uno de sus militantes más entusiastas y en presidente del grupo. Participaba en muchos actos de propaganda y apostolado.\n"A les vostres ordres, estem ja preparats per anar a ajuntar-nos amb aquell Crist a qui tantes vegades li havíem dit que li seguiríem fins al Calvari."\nEnric Cura va néixer el 24 d'octubre de 1914 a Manresa. Va estudiar a l'Escola dels Germans de La Salle i posteriorment es va treure el títol d'Enginyer químic. Treballava en la indústria familiar. Provenia d'una llar molt cristiana, i malgrat la seva posició acomodad, Enric no era despilfarrador, era generós en els seus donatius i portava una vida ordenada. Complia totes les obligacions de la vida de treball i estava impregnat d'una sòlida vida de pietat. Era molt madrugador i anava a missa i combregava gairebé tots els dies; també visitava al Santíssim. Estava molt implicat en la vida de la parròquia, promovent els Exercicis Espirituals i en la Federació de Joves Cristians de Catalunya. Estava sempre al servei dels altres, sense importar-li els sacrificis que se li exigissin, fins i tot treballs humils i duros.\nEnric tenia especial predilecció per la JOC, la branca obrera de la Federació de Joves Cristians de Catalunya. Es va interessar molt per la doctrina social de l'Església i entre els obrers era com un més. No estava involucrat en cap partit polític, però tenia una mentalitat tradicionalista. No obstant això, sí va participar activament en la insurrecció militar fent guàrdia en una caserna el 19 de juliol, però quan el moviment va fracassar va tractar de fugir juntament amb el seu pare (que per la seva condició d'empresari i la seva religiositat també es va veure amenaçat).


Compres durant l’aïllament – Ara Veterinaris\nCompres durant l'aïllament\nPer tal de seguir amb les mesures del protocol que hem establert, hem destinat un temps especial per a que pogueu venir a fer les compres de coses imprescindibles (alimentació, medicació crònica, desparasitants, etc.) sense trobar-vos amb altres persones dins de la clínica i poder respectar la distància de seguretat.\nFora d’aquest horari podeu venir però si hi ha una visita a la sala d’espera caldrà que us espereu a que surti.\nPer venir no cal demanar hora, truqueu al timbre i espereu a que obrim. Si algú altre està a dintre deixeu que surti primer mantenint la distància de seguretat.\nEls desparasitants externs i interns és important que s’apliquin quan toca per evitar contagiar-se de paràsits tant animals com persones.\nPer evitar fer-vos fer el viatge en va, truqueu-nos per assegurar que tenim la medicació/aliment en stock. Pels desparasitants interns no cal.


Una Fase Prèvia de la Minicopa plena d'activitats paral·leles\nL’Alqueria del Basket estarà dotada d'un valuós contingut al voltant de la Fase Prèvia de la Minicopa Endesa. Més enllà de la competició dels equips infantils, el recinte valencià s'omplirà d'activitats gratuïtes amb què tots els aficionats i entrenadors podran ampliar l'experiència del bàsquet.\nA banda de veure les evolucions de les promeses del bàsquet nacional en les pistes, els aficionats (grans i xicotets) tindran l'oportunitat d'exhibir les seues habilitats en el tir. No cal ser un expert tirador com Rafa Martínez per a passar una estona divertit reptant familiars i amics en la màquina recreativa Endesa. I es pot repetir tantes vegades com es vullga per a millorar la puntuació i escalar en la classificació general.\nEls més xicotets també podran demostrar les seues habilitats a la Competició CaixaBank, un concurs de tir diferent ple de sorpreses, o realitzar multitud de jocs i activitats dissenyats per a ells en la Zona Movistar. A més, tot aquell que ho desitge es podrà fer una foto al costat dels trofeus de Copa del Rei, Lliga Endesa o Supercopa Endesa.\nLes pistes exteriors de L’Alqueria del Basket serviran d'escenari per als múltiples concursos que s'organitzaran. Pares i fills podran formar parelles de tir per a guanyar en el two-ball, però també es podrà competir de manera individual per a provar l'eficàcia amb els tirs lliures. Hi haurà premis per categoria en canastra mini i en cistella gran. Però els aficionats més virtuosos també tindran el seu espai amb el circuit d'habilitats a tota pista: els millors en bot, velocitat i precisió també podran emportar-se premis a sa casa. En la pista 11 de L’Alqueria es podrà provar la innovadora màquina de tir que et torna la pilota. Totes estes activitats estaran disponibles de 10 a 14 hores i de 16 a 19 hores tant divendres 7 com dissabte 8.\nAra bé, en les pistes de joc de L’Alqueria del Basket els aficionats també podran botar a la pista per a participar en els diversos jocs que es prepararan durant les parades de les trobades, i comptaran amb l'alegre presència de Garras i Pam, les mascota de la Minicopa Endesa i del València Basket.\nFinalment, els entrenadors també tindran un espai de formació amb el clínic que impartirà Agustí Julbe el dijous 6 a les 19:30 sobre “Presa de decisions en defensa individual i col.lectiva”. I el dissabte 8 a les 16:30 haurà una Taula Redona amb la presència de Pepe Laso, David Gimeno (Joventut), Juanmi Morales (Gran Canària), Andreu Casadevall (Valencia Basket) i Joan Roca (ACB).\nLa Fase Prèvia de la Minicopa Endesa serà, per tant, una experiència que s'estendrà més enllà de la competició i servirà per a viure el bàsquet en totes les dimensions.


PxC - Torelló, 30/10/ 2013; PxC no vota a favor de les Ordenances Fiscals perquè no ajuda ni beneficia als torellonencs\nTorelló, 30/10/ 2013; PxC no vota a favor de les Ordenances Fiscals perquè no ajuda ni beneficia als torellonencs\n04/11/2013 - Torelló\nSoldevila: “Amb la baixada de pantalons del PSC això s’ha convertit en un tripartit encobert i molt dolent pels torellonencs”.\nTorelló | Redacció.- El grup municipal de Plataforma per Catalunya (PxC) a l’ajuntament de Torelló vota en contra de les Ordenances Fiscals perquè aquestes no ajuden ni beneficien als torellonencs.\nEl regidor identitari i portaveu del grup Josep Maria Soldevila així ho va justificar durant el ple del passat dilluns. Soldevila va continuar dient que “no podem donar suport a la pujada de tarifes de l'aigua 1,5 % en la pujada d’un 3% en les deixalles o per exemple la pujada de les tarifes funeràries també d'un 3%”.\nPer altre banda el portaveu de Plataforma per Catalunya va manifestar que “ no entenem el vot favorable de PSC, per la qual cosa això es una total baixada de pantalons per la seva part” i va afegir “ això s’ha convertit en un tripartit encobert i molt dolent pels torellonencs ja que no els ajuda ni beneficia gens”.\nL'Ajuntament de Torelló també es va adherir, en el ple d'aquest dilluns, i per unanimitat, al manifest institucional del Dia Internacional per a l'eliminació de la violència envers les dones, del proper 25 de novembre.\nTorelló, 30 d’octubre de 2013\nWWW.RADIOONA.CAT, 29/10/2013; Torelló congela gran part de les ordenances fiscals\nRedacció.- El ple d'aquest dilluns al vespre a l'Ajuntament de Torelló va servir per conèixer i aprovar les ordenances fiscals per a l'any 2014. L'equip de govern (CiU + ERC), amb el suport dels quatre regidors del PSC, van tirar endavant les ordenances marcades per "el no augment de la pressió fiscal al ciutadà", segons va explicar l'alcalde Santi Vivet. El regidor d'Hisenda, Albert Portús, va comentar que "seguim amb el criteri de l'any passat, es manté la mateixa recaptació tot i davallar els ingressos".\nEn destaca la congelació de l'IBI que només augmenta el coeficient d'un 0,2%. Entre les novetats destaca que també es redueix el 20% totes les unitats cadastrals gràcies a que Torelló s'ha acollit a la reducció cadastral. La resta de modificacions "són les proposades per la Diputació" i les que s'augmenten, com la de les escombraries "s'ajusten a les concessions". La taxa per a la prestació del servei de Teleassistència també es modifica i s'aplicarà segons la renda disponible.\nDes d'ICV-EUiA, Roser Mas, va votar-hi en contra perquè "s'ha eliminat patronats, no funcionen els Consells de Participació i falten campanyes de sensibilització, com per exemple, en el cas de les escombraries". Josep Maria Soldevila, de PxC, va justificar el seu vot en contra "perquè no ajuda ni beneficia als torellonencs". Per altra banda, Marc Fontserè, del PSC, va agraïr la voluntat de l'equip de govern d'acceptar les propostes que el seu grup els hi ha fet arribar i va assenyalar que "tot i que el pressupost del 2014 serà menor, s'ha de veure el nou Torelló del futur". Des del PSC també van estendre la mà per a col·laborar en l'elaboració dels pressupostos.\nWWW.RADIONA.CAT, 29/10/2013; L'Ajuntament de Torelló s'adhereix al manifesta del Dia Internacional per a l'eliminació de la violència de gènere envers les dones\nRedacció.- L'ajuntament de Torelló es va adherir, en el ple d'aquest dilluns, i per unanimitat, al manifest institucional del Dia Internacional per a l'eliminació de la violència envers les dones, del proper 25 de novembre. Carme Francolí, regidora d'Igualtat al consistori torellonenc, va assenyalar que enguany el manifest és "unitari" entre Generalitat i les quatre Diputacions: Lleida, Barcelona, Tarragona i Girona i també l'Associació Catalana de Municipis i la Federació de Municipis de Catalunya. Francolí va afegir que "tant de bo arribi el dia que no ens hi hàgim d'adherir".\nEncara que tots els grups municipals hi van votar a favor, Roser Mas d'ICV-EUiA, va demanar afegir diverses puntualitzacions al manifest, que finalment van constar en acte però no en el manifest "ja que a tot arreu és el mateix", va assenyalar l'alcalde Santi Vivet "i no l'hem fet nosaltres". Les puntualitzacions de Roser Mas eren afegir en el manifest tota aquella violència ambiental i social, que el manifest no sigui tant governamental i un punt on s'expliqués la xarxa real d'ajuts a les dones que han patit violència de gènere i volen començar una nova vida.\nWWW.EL9NOU.CAT, 30/10/2013; Torelló aprova les ordenances fiscals per al 2014\nHo va fer amb els vots a favor de l'equip de govern, que formen CiU i ERC, i del PSC, i en contra de la PxC i Iniciativa.\nRedacció.- L'objectiu del govern és contenir la càrrega fiscal pels ciutadans, i alhora, poder mantenir els serveis. L'Impost sobre Béns Immobles, el més important, quedarà congelat a la pràctica, després que l'ajuntament hagi sol·licitat la reducció del 20% del valor cadastral. En el debat es va fer evident l'acostament entre CiU i ERC i el grup del PSC, que va agrair que li haguessin acceptat les propostes.\nTot i la bona sintonia entre l'equip de govern i el PSC en les ordenances i el futur pressupost, els socialistes, com també Iniciativa, van votar en contra de les modificacions que s'introdueixen al pla de barris del nucli antic en la pròrroga aprovada ahir per als anys 2014 i 2015. Una de les novetats que aquests grups de l'oposició no comparteixen és que a través del pla de barris es financi la renovació d'una part de la xarxa d'aigua de Torelló, la del dipòsit del Pla de l'Aire, en el marc del projecte de la portada d'aigües a Osona nord.\nAl ple també es va anunciar l'acord en el conveni col·lectiu del personal laboral i les condicions de treball del personal funcionarial de l'ajuntament de Torelló. Després de dos anys de negociacions, el nou conveni es va signar ahir. El regidor de Recursos Humans, Manel Romans, defensava que el document intenta minimitzar l'impacte dels decrets del govern central.\nL'allargament de la jornada laboral del personal municipal es traduirà en l'obertura de les oficines una tarda a la setmana, els dilluns, a partir de l'1 de gener.


Enric I. Canela » Blog Archive » La política i la ciència no van de la mà\nFrancesc Xavier Grau Vidal dos dies abans de les eleccions escrivia 26-J: La Educación Superior y la Investigación, ausentes de la campaña electoral. És una afirmació certa i repetida per moltes persones de l’àmbit.\nA la campanya es tracta d’insultar i intentar ser graciós. Ningú no s’ha plantejat, ni tan sols per fer-se simpàtic als electors científics, un pla estratègic de ciència. Com diu Patrícia Fernández de Lis: EUA, Suècia o Japó no inverteixen en R + D + I perquè siguin rics, són rics perquè inverteixen en R + D + I. Doncs això no ho arregla ni l’àngel Marcelo.\nClassificat com a Articles Enric I. Canela, Desenvolupament, Innovació, R+D, Recerca, Universitat | No hi ha comentaris »


'La noia desconeguda': interpel·lar la consciència\n‘La noia desconeguda’: interpel·lar la consciència\nLa pel·lícula té també una lectura molt potent que il·lustra el drama dels refugiats que interpel·len la nostra consciència: la individual i la col·lectiva\nPer poc que em conegueu sabeu que sóc un incondicional del cinema dels germans Dardenne. Les seves pel·lícules mai m’han decebut, sempre les he trobat molt interessants, unes obres que et sacsegen, que no et deixen indiferent.\nSota una senzilla història i una senzilla manera de filmar-la hi trobem un conjunt de reflexions que et fan companyia tota la vida. Els Dardenne t’agafen de la mà i no et deixen mai més. Gran cine, el seu. A ‘La noia desconeguda’, amb una interpretació magistral d’Adèle Haenel, ens trobem amb una metgessa que treballa en un barri de Lieja i que un vespre, quan encara està a la consulta amb l’estudiant de pràctiques, però fora del seu horari, algú truca a la porta i ella no obre perquè considera que ja hauria d’haver plegart fa estona.\nL’endemà troben morta a la noia desconeguda.\nComença el calvari de la protagonista que no pot diferenciar el sentiment de culpa de la responsabilitat en la mort de la desconeguda. Inicia una odissea detectivesca per saber qui és la víctima, per conèixer el seu nom i poder-la treure de l’anonimat. Aquesta és la manera que té de dignificar la memòria, de fer-la visible, de reconciliar-se amb ella mateixa. Durant tota la pel·lícula –això és típic dels Dardenne– la protagonista no para ni un minut, no té treva. Sempre corrent, sempre en tensió, una tensió que, en segons quins moments, aconsegueix incomodar-te d’allò més, perquè et qüestiona profundament.\nEls Dardenne sempre es belluguen en el terreny de l’ètica, de l’ètica entesa com a resposta a les necessitats de l’altre. La jove metgessa necessita conèixer la desconeguda per poder trobar la pau, alhora que l’ha de singularitzar perquè encara entén el valor de la vida humana, el valor d’aquells que truquen a la porta confiats que no els deixarem al carrer.\nLa pel·lícula té també una lectura molt potent que il·lustra el drama dels refugiats que interpel·len la nostra consciència: la individual i la col·lectiva. Qualitat artística i oportunitat unides en un matrimoni indissoluble. No us la perdeu, feu-me cas i aneu a comprar l’entrada avui mateix.\nPaterson: un poema fet cine Cine-poema o poema fet cine, sobre una vida on sembla…


Armengol critica les "festes" del Govern, mentre patim "els pitjors comptes de la història"\n15 maig 2021 23:39\ndBalears | 13 novembre 2012\nFrancina Armengol, al costat del portaveu adjunt, Vicenç Thomàs, avui a la Cambra autonòmica.\nLa líder de l'oposició i portaveu parlamentària del PSIB, Francina Armengol, ha retret en la sessió d'aquest dimarts al Parlament balear les "festes" dels membres del Govern, mentre patim "els pitjors comptes de la història".\nArmengol ha realitzat un seguit de preguntes, en relació als comptes autonòmics per a 2013, les quals han obtingut resposta directa de la mà del president, José Ramón Bauzá.\nEn primer lloc, Armengol li ha demanat si creu que amb els Pressuposts per a l'any vinent s'aconseguirà que les Illes Balears surtin de l'actual situació de recessió econòmica, a la qual cosa el cap de l'Executiu li ha esmentat que "tot el pressupost de 2013 està dirigit a assolir la fita de la recuperació econòmica" per a l'Arxipèlag.\nMés concretament, la socialista ha reptat Bauzá a dir-li "una sola mesura" dels Pressuposts per a 2013 que serveixi per a reactivar l'economia i crear ocupació, la qual cosa ha irritat una mica el cap de l'Executiu.\nAquest li ha contestat que els seus són uns comptes que "garanteixen els serveis bàsics", en educació, sanitat i serveis socials, i ha afegit: "No em doni lliçons de pressupostos quan vostès pressupostaven 3.000 i en gastaven 4.000".\nPer la seva banda, la dirigent del PSIB ha insistit en la seva opinió que Bauzá i el PP de Balears "rescaten els bancs i deixen tirades les persones", i ha lamentat que el president "ja no té cap credibilitat", perquè el Govern central ha castigat «com mai en la història de la democràcia» les Balears, disminuint les inversions previstes.\n«Ara demana als ciutadans sacrificis que no hauria d'haver demanar» si hagués sabut defensar davant Madrid les necessitats i prioritats de la comunitat, segons Armengol, qui ha sentenciat que el Govern «no té ruta».\nPer armongola, fa mes de 8 anys\nPara fiestas las que se montaban tus amigos pancatalanistas a base de subvenciones\nTanmateix, només deixarem d'estar en recessió quan Espanya deixi de robar-mos 3500 milions d'euros a l'any.


Campanya Objectiu Residus: Menos bolsas, por un consumo responsable\nMENYS BOSSES: Campanya per al foment de l'ús responsable de bosses de plàstic\nEl Consorcio para la Gestión de Residuos Sólidos en Asturias (COGERSA) inicia una campanya que amb el nom Menos bolsas, por un uso responsable, que cerca que els asturians i asturianes contribueixin a l'objectiu marcat pel Plan Nacional Integrado de Residuos (PNIR) 2008-2015 de reduir el 50% les bosses de plàstic a partir de 2010.\nEs tracta d'una campanya itinerant que disposa d'un punt d'informació mòbil que conté una exposició de cartells; el suport són somiers reciclats. l'exposició se centra en el consum desmesurat de bosses de plàstic, ofereix consells per a fer-ne un ús més responsable i recorda que sempre han d'acabar al contenidor groc. La campanya visitarà els mercats setmanals d'Avilés, Castrillón, Gijón, Mieres, Langreo, Llanes, Luarca i Oviedo.\nTambé es distribuiran díptics amb consells, es regalaran bosses reutilitzables i es rifaran carrets de compra elaborats amb lones publicitàries reutilitzades.\nLa campanya és fruït del conveni de col·laboració que COGERSA ha signat amb el Gobierno del Principado de Asturias, la Federación Asturiana de Empresarios (FADE) i tres associacions asturianes de supermercats, grans comerços i distribuïdors.\nCOGERSA ha participat a la trobada COMUNICOR, celebrada el 31 de gener de 2011, per iniciativa del projecte Life COR.\nEtiquetes de comentaris: AMB, blocCOR, blocMON, COMUNICACIÓ, consum responsable, LIFE+, prevenció de residus, recollides selectives, RESIDUS a 19:23 Publicat per Anònim


Lloguer d'equips para eventos - Parentesis Grup\nLloguer d'equips per esdeveniments\nLloguer d'equips de llum, so i tècnics, per esdeveniments, fires, conferències, convencions o casaments, entre altres.\nEn aquesta pantalla: Lloguer d'equips per esdeveniments\nCom funciona el lloguer d’equips?\nEl lloguer d’equips és una altra de les possibilitats que trobareu a Parentesis Grup. És un servei personalitzat, que s’adapta als requeriments de cada esdeveniment i organitzador. Aquesta adaptació se centra en aspectes com ara la necessitat o no de disposar del tècnic que es faci càrrec del muntatge i la utilització dels equips. I també en l’aforament, les característiques i les dimensions de l’espai on s’haurà de celebrar l’esdeveniment.\nEn qualsevol cas, sempre que el client ho consideri oportú podrà recórrer a l’assessorament especialitzat dels nostres tècnics. Tant pel que fa als equips més oportuns per a les característiques de l’esdeveniment, com a les potències i quantitats més adequades. Considerem que aquesta és la millor manera d’oferir les màximes garanties per tal que el client pugui contractar els equips i la potència necessària. Sense excedir-se, ni quedar curt.\nD’altra banda, des de Parentesis Grup també oferim diverses opcions de lliurament i recollida dels equips de lloguer. Podent-se fer càrrec de la recollida i de la devolució el mateix client, o ser nosaltres els responsables del lliurament i recollida, al lloc indicat.\nTot seguit descrivim alguns usos habituals del lloguer d’equips de Parentesis Grup. Tot i això, no és un llistat exhaustiu. De manera que si té qualsevol dubte, pot preguntar tot el que necessiti, i respondrem a les seves consultes.\nSi està organitzant un esdeveniment i necessita llogar equips, o li cal una empresa especialitzada en serveis tècnics per esdeveniments...\nContacti amb nosaltres, i farem que l'organització sigui molt més fàcil.\nEl lloguer dels equips de so és una de les sol·licituds més freqüents. Ja sigui per festes privades, conferències, o per disposar de megafonia per qualsevol tipus d’esdeveniment. Tant de petit, com de gran format. Des d’aniversaris, o comiats de soltera o solter, fins fires, conferències o concerts.\nDes de Parentesis Grup, a més de facilitar els altaveus, taules de so, o fins i tot ordinadors. També oferim altres serveis complementaris per als esdeveniments. Entre els que s’hi troben els sistemes d’il·luminació, pantalles per reproduir fitxers PowerPoint o vídeos.\nLloguer d’equips per concerts\nPer l’organització de concerts, des de Parentesis Grup oferim solucions tècniques completes i de primera línia. Entre elles s’hi inclou el lloguer d’equips per concerts, i altres complements i dispositius.\nEn el lloguer d’equips per concerts, s’hi inclou tot el que pugui necessitar l’organització (clau en mà). Incloent, si cal, tot el relacionat amb llum i so, i si es vol, també disposem de pantalles gegants, projectors, màquines de fum, crackers per al llançament de confeti, micròfons, taules de barreges, i fins i tot l’escenari (en aquest cas amb muntatge). Entre d’altres.\nEl lloguer d’equips per a concerts, pot incloure tots els components, o únicament una part. Des de Parentesis Grup preparem tot el paquet atenent les necessitats i les capacitats de l’organització de l’esdeveniment. Podent, si cal, fer-nos càrrec de la producció, i de que l’equip compleixi les especificacions del rider tècnic dels artistes. Així com preparar tot el sistema per fer la retransmissió del concert en streaming.\nLloguer d’equips per conferències i convencions\nDes de Parentesis Grup, facilitem tots els dispositius i complements necessaris per l’organització d’esdeveniments específics. Des de l’adequació d’espais per la celebració de conferències o convencions, fins preparar sales per activitats determinades.\nEntre els serveis tècnics relacionats amb el lloguer d’equips per conferències i convencions, s’hi inclouen els de so i il·luminació, així com els equips de comunicació per fer videoconferències en temps real, o la retransmissió en streaming perquè empleats, responsables d’altres seus, o conferenciants puguin seguir els esdeveniments, i fins i tot participar-hi remotament.\nLloguer de sistemes d’il.luminació\nEl lloguer de sistemes d’il·luminació és un servei pensat per instal·lacions on se celebren esdeveniments i ja disposen de sistemes d’il·luminació adequats. Però que necessiten algun complement d’il·luminació per alguns actes determinats. Aquesta il·luminació complementària pot consistir en focus per il·luminar algun punt determinat, o detalls d’il·luminació que decorin algun espai en concret.\nUna utilitat més evident del lloguer de sistemes d’il·luminació, són esdeveniments que se celebraran en espais que no disposen d’instal·lacions, i per tant requeriran tot el sistema de so i il·luminació, que s’haurà d’instal·lar exclusivament per a la celebració o esdeveniment.\nEl lloguer de sistemes d’il·luminació de Parentesis Grup, és una solució ràpida i apropiada, que evita dedicar un temps del que sovint no es disposa, i permet adaptar l’espai a les característiques de l’esdeveniment a la perfecció. Ja sigui a interiors o a exteriors.\nAquests serveis estan totalment adaptats a la mida, necessitats i característiques de l’esdeveniment. De manera que l’organització pot definir diversos aspectes inclosos en la contractació del lloguer de sistemes d’il·luminació. Entre ells, qui farà la instal·lació i gestió de les instal·lacions durant l’esdeveniment, el sistema de lliurament i de recollida. I, naturalment, l’estil de la il·luminació de l’esdeveniment.\nLloguer de garlandes per il.luminació\nEn tota mena de casaments, i esdeveniments de gala, les garlandes han anat guanyant popularitat fins esdevenir pràcticament imprescindibles.\nA Parentesis Grup oferim el servei de lloguer de garlandes per la il·luminació de tot tipus d’espais, per tal de crear ambients màgics i únics, que facin l’esdeveniment encara més espectacular.\nPer llogar, disposem de múltiples estructures dels tres tipus de garlandes per il·luminació; Tipus led, microled, o garlandes amb bombetes Edison, amb les quals es creen ambients igualment elegants, però amb un estils totalment diferenciats.\nSi necessita il·luminar un esdeveniment especial, li podem oferir la solució més adequada utilitzant garlandes del tipus i disseny més apropiat. Demani informació.\nLloguer d’equips per videoconferències\nPer reunions a distància, a Parentesis Grup oferim el servei de lloguer d’equips per videoconferències. En aquest servei s’hi inclouen càmeres de qualitat professional, i la instal·lació del programari si cal, o fins i tot el lloguer de l’ordinador per fer les videoconferències.\nDemani informació sobre les solucions de lloguer d’equips per a videoconferències que tenim per vostè, i estalviï’s qualsevol problema de qualitat durant la transmissió.\nLloguer d’equips per streaming\nEl lloguer d’equips per streaming és útil per la retransmissió d’esdeveniments puntuals, per esdeveniments itinerants, o en ubicacions on no és possible disposar d’una instal·lació permanent.\nDes de Parentesis Grup, ens ocupem de tot el relacionat amb el lloguer d’equips per streaming (menys la connexió).\nA més de llogar l’equip, ens podem responsabilitzar de la instal·lació, i, si cal, també podem oferir els serveis d’edició, i de preparació d’arxius de vídeo, PowerPoint o infografies, perquè les retransmissions en streaming siguin més amenes i entenedores.\nLloguer de pantalles LED i de pantalles gegants\nÉs molt habitual que en esdeveniments com casaments, sopars de gala, lliuraments de premis o presentacions, s’utilitzin pantalles, perquè així els assistents poden veure amb més detall els aspectes més destacats de l’esdeveniment.\nÉs per això que des de Parentesis Grup oferim els serveis de lloguer de pantalles gegants, amb projector inclòs, i el lloguer de pantalles LED. D’aquesta manera podem oferir la solució adequada a cada espai, i a cada esdeveniment.\nLloguer de faristols i mobiliari per conferències i esdeveniments\nA més del material tècnic de so, imatge, o il·luminació. A Parentesis Grup, oferim el servei de lloguer de faristols per conferències, esdeveniments, o mítings electorals, entre d’altres.\nTambé podem facilitar el lloguer d’altres elements de mobiliari per escenaris o sets de rodatge. Ja sigui per conferències, debats, taules rodones, o rodes de premsa, entre altres esdeveniments.\nLloguer d’equips a Barcelona, Girona i Tarragona\nEl servei de lloguer d’equips de Parentesis Grup s’ofereix a tota la província de Barcelona, així com a Girona i Tarragona.\nEn tots els casos, s’ofereix un servei a mida i personalitzat, podent contractar amb entrega i recollida, amb i sense personal tècnic, i també oferint el lloguer dels equips requerits. Tant el paquet complet, com només alguns elements concrets.\nPrincipalment els serveis de lloguer d’equips s’ofereixen a la Catalunya Central, a les comarques de la Cerdanya, Berguedà, Bages, Anoia, Osona i Solsonès, a les seves poblacions principals; Puigcerdà, Vic, Manlleu, Berga, Manresa, Igualada o Solsona. I també a les altres poblacions d’aquestes comarques i és clar de la resta de províncies de Catalunya.\nGaleria d'imatges de lloguer d'equips\nNecessita informació sobre el lloguer d'equips per esdeveniments?\nSi necessita informació sobre els serveis de lloguer d’equips per esdeveniments que tenim a la seva disposició, no dubti a contactar amb nosaltres, i respondrem les seves consultes.


NAP (250 gr.)\nPvp per quilo:2.20€\npes aprox. unitat: 200grms\nDe les llavors del nap s’obté un oli que s’empra en moltes receptes d’Europa i l’Índia.\nSKU: NA01 Categories: Productes, Verdures Etiquetes: nap, verdura\nDe les llavors del nap s’obté un oli que s’empra en moltes receptes d’Europa i l’Índia. Algunes varietats del nap es mengen crues i resulten molt saboroses, encara que el més freqüent és cuinar-los i acompanyar-los amb arròs i llegums.\nEls naps es troben durant tot l’any, però és a la tardor quan hi ha més. Al mercat s’han de triar naps petits o intervinguts, de pell llisa, rodons, ferms i amb un color entre blanc i violeta. Si es venen en paquets, els colls hauran de tenir una aparença fresca i un color verd. Cal descartar els exemplars molt grans o amb marques en la pell.\nA casa cal eliminar les fulles i guardar-los en bosses de plàstic foradades en la nevera, on duren d’una a tres setmanes. No s’han de rentar els naps fins al moment del seu consum, ja que perdrien vitamines i minerals. També poden congelar-se, bullits prèviament durant dos minuts.\nA la família de les crucíferes també pertanyen les cols i els créixens. Tots ells contenen potents antioxidants (compostos de sofre), que ajuden a prevenir malalties. La vitamina C posseeix una potent acció antioxidant i intervé en la formació de col·lagen, ossos, dents i glòbuls vermells.\nVALOR ENERGÈTIC 24.7Kcal\nSigues el primer a opinar “NAP (250 gr.)” Cancel·la les respostes


Blaumut :: Altres espectacles :: Gran Teatre del Liceu Utilitzem cookies per poder estudiar i millorar l'experiència d'usuari dels visitants de la web. Si continues navegant pel web entendrem que acceptes la nostra política de cookies.\n23 de novembre de 2013 a les 21.30h\nVenda de localitatsTel. 902 15 00 25Punts de Venda i Horaris: De dilluns a divendres, de 9:30h a 13:30h i de 15:00 a 17:30h. La Rambla, 51-59Caps de setmana: de 9:30h a 13:30hDiuen d’ells que són el grup d’aquesta temporada. Cada setmana que passa, obtenen més seguidors. Qui no ha escoltat a aquestes alçades el seu èxit Pa amb oli i sal, amb els seus xiulets enganxosos que un no pot deixar de repetir una i altra vegada? O la vitalitat de Bicicletes? Doncs, els Blaumut són molt més que aquestes cançons que sonen a la majoria de radiofòrmules catalanes. Amb el seu debut discogràfic, "El turista" (Picap, 12), s’han guanyat el públic per la seva combinació de pop, folk, cançó d'autor i formació clàssica amb personalitat i molta classe. El passat mes de febrer rebien el premi Enderrock com a millor cançó de pop-rock, amb el tema Pa amb oli i sal. Després d’una intensa gira d’estiu que els ha dut por tot el país, passant per la majoria dels grans festivals d’estiu( Grec, Cap Roig, Interludi, Sons del Mon, Emergent, Acampada Jove, Costa Music Festival, Portalblau, Acústica….i molts més ) actuaran de nou a Barcelona, i ho faran formant part del MUSIQUES SENSIBLES. Un concert en un format excepcional. Formació:\nXavi de la Iglesia ( guitarra i veu )\nVassil Lambrinov (violí, serra, percussió i veus)\nOriol Aymat(violoncel i veus)\nManuel Krapovickas (contrabaix)


Convocatòria d'ajuts per entitats juvenils (i entitats amb seccions juvenils) | Fempirineu\nGuia per a tramitar per Internet les subvencions.\nConsulteu la convocatòria d'ajuts per entitats juvenils (Bases | Convocatòria).\nPer a presentar-s'hi cal estar inscrit al Cens de Joventut.\nPodeu consultar si hi esteu inscrits o no a: Cens d'entitats Juvenils (No consultable amb Chrome)\nAccés al tràmit d'inscripció al Cens (No consultable amb Chrome)\nUn cop inscrits als cens us cal complir un altre requisit: Per a sol·licitar ajuts a Joventut cal que el president/a de l'entitat disposi de certificat digital (serveix qualsevol certificat digital del president/a, p.e. el DNIe si el teniu activat i coneixeu el PIN també us serveix, idCat, FNMT).\nSi no el teniu, el tràmit és (en principi) molt senzill i ràpid. Podeu sol·licitar el certificat digital del president/a portant una fotocòpia compulsada del DNI i venint personalment al Telecentre i demanar per Ignasi Blasi o a l'Oficina Jove i demanar per Aram López.\nDocuments relacionats amb el procediment de sol·licitud de subvencions:\nDocumentació de les sessions informatives per entitats del nou procediment electrònic de sol·licitud (pdf)\nInfografia del procediment\nConvocatòria de l'ajut\nNotícia creat dl., 18/04/2016 - 15:39 per Admin a Oficina Jove del Pallars Sobirà\nInformació sobre els criteris de valoració\nS’estableixen els criteris de valoració següents pel tipus d’acció subvencionable E1(Suport a les activitats de les entitats juvenils):\nLa qualitat del programa d’activitats: fins a 25 punts.\nLa viabilitat econòmica i el rigor pressupostari: fins a 20 punts.\nLa utilitat i l’interès social del programa o projecte: fins a 20 punts.\nL’adequació del programa d’activitats a les prioritats que estableix el Pla Nacional de Joventut: fins a 15 punts.\nLa solvència i l’experiència de l’entitat sol·licitant i, si escau, els antecedents disponibles a la Direcció General de Joventut: fins a 10 punts.\nLa utilització en la documentació i materials de valors d'igualtat, pluralitat de rols, coresponsabilitat, no-discriminació i voluntariat: fins a 5 punts.\nLa utilització d'un llenguatge no discriminatori en la documentació i materials: fins a 5 punts.\nEnviat per Admin el dc., 08/04/2015 - 08:20\nGuia per a tramitar online les subvencions de BSF a entitats\nEl Departament de Benestar i Família ha realitzat una millora a l'hora de presentar les subvencions de la convocatòria ordinària per entitats. Aquesta millora consisteix en que el formulari i els annexos s'enviaran per Internet mitjançant un certificat digital vàlid. Així tot el tràmit serà molt més ràpid, tan per les entitats com per la Generalitat. Tot i així, per poder-ho fer cal que compliu una sèrie de necessitats tècniques i administratives. Mitjançant aquest vídeo-tutorial, podreu aprendre com enviar les subvencions d'aquesta convocatòria ordinària.\nPer poder tramitar perfectament alguna subvenció de la convocatòria ordinària necessiteu el següent:\nUna navegador d'Internet (Internet Explorer, Firefox o Chrome)\nUn compte de correu electrònic.\nUn Certificat Digital vàlid. Més endavant veureu com comprovar la validesa.\nUn lector d'arxius PDF.\n2. El certificat digital\nEl certificat digital permet signar electrònicament documents electrònics amb validesa legal i també permet identificar-se per poder realitzar tràmits per Internet.\nValidació del certificat: és possible que la vostra entitat ja hagi realitzat algun tràmit per Internet o ja va demanar el certificat en algun moment i el va instal·lar en el seu ordinador. Si és així, és molt recomanable comprovar si el Certificat Digital que teniu instal·lat en el vostre ordinador, funcioni correctament. Per a fer-ho, ho heu de comprovar mitjançant aquesta pàgina.\nDescarrega del certificat: si heu obtingut el Certificat Digital, cal que el descarregueu de la següent pàgina i seguir les instruccions que us sortiran per pantalla.\nInstal·lar el certificat des de un USB: si heu obtingut el Certificat Digital i el teniu en un USB, heu de seguir les instruccions que us indiquen enaquesta pàgina.\nCompatibilitats de certificats: en aquesta pàgina podreu veure tots els certificats digitals compatibles per poder presentar la subvenció.\n3. L'oficina virtual de tràmits\nL'Oficina Virtual de Tràmits és la finestreta digital on podreu presentar les sol·licituds de subvencions del Departament de Benestar Social i Família. En aquest espai és on trobareu les subvencions de la convocatòria ordinària.\nPer a cercar la convocatòria ordinària, només heu d'escriure en el cercador titulat «Quin tràmit esteu cercant?» les paraules «subvencions benestar» i veureu com el tràmit us sortirà a la primera opció dels resultats.\nSi cliqueu veureu les línies de subvencions, on podreu emplenar els formularis i adjuntar els annexos de cada subvenció. Podeu consultar aquest altre recurs de Xarxanet per conèixer a fons les diferents línies de les subvencions.\n4. El formulari\nAra toca emplenar el formulari amb les dades de la vostra entitat, i adjuntar tants annexos com línies de subvencions demaneu. Assegureu-vos d'anotar un correu electrònic, clicar al botó de validar i clicar el botó de signar amb el Certificat Digital. El procés de validació comprova que heu omplert tots els camps del formulari correctament i què heu adjuntat tants annexos com línies demaneu.\n5. Enviar el formulari\nUn cop heu validat i signat, heu de guardar el formulari. Després heu d'enviar el formulari, amb l'opció d'enviament que hi ha dins el mateix tràmit. Un cop enviat el formulari, us ha de sorgir una pàgina amb un codi ID TRÀMIT. Anoteu aquest codi.\n6. L'estat del vostre tràmit\nMitjançant el vostre codi ID TRÀMIT, podeu consultar l'estat de la vostra sol·licitud. Per a fer-ho, heu d'anar a l'Oficina Virtual de Tràmits i Estat de les meves gestions.\nEnviat per Admin el dc., 08/04/2015 - 14:02\nCom fer seguiment de l'expedient\nUn cop enviada i presentada la sol·licitud podreu fer-ne seguiment des de:\nDes de l’espai “la meva carpeta” (per entrar cal el certificat digital, el mateix amb què s’ha signat la sol·licitud).\nDes de l’espai “estat de les meves gestions” (amb el codi ID del tràmit + NIF de l’entitat sol·licitant).\nConsulteu el Manual de "La meva carpeta" (pdf)\nMés info a: http://treballiaferssocials.gencat.cat/ca/tramits/ajuts_i_subvencions/subvencions-per-a-entitats/seguiment-de-lexpedient-per-internet/\nEnviat per Admin el dc., 04/05/2016 - 12:03\nPer OficinaJove Pallars Sobirà on 06.02.2015


Chanel, la desapareguda ‘reina del trap’: «Torno a buscar la meva corona»\nL’artista mallorquina torna a la música després de tres anys de silenci per problemes personals\nAmb 15 anys va ser un personatge clau en l’eclosió de l’escena i la seva presència va empènyer altres dones a endinsar-se en el gènere\n27 de de gener del 2021. Actualitzada 29 de de gener del 2021 a les 19:52\nTenia un paper protagonista i d’un dia per l’altre es va esfumar. Va desaparèixer, sense rastre, sense explicacions. Una desconnexió total del món i dels seus seguidors, amb què durant molt temps es va especular. ¿On és Chanel? ¿A la presó?, ¿¡morta!? Res d’això, només un descans necessari. Ayesha Chanel, el nom artístic complet ara de Tania (va començar amb Chanel a seques), va ser una artista pionera i personatge clau en l’època d’eclosió del trap a Espanya.\nLa mallorquina ara té tan sols 20 anys. El 2015 va començar a cantar i el 2016 era la ‘reina del trap’. Feu comptes. Una reina menor d’edat que va desenvolupar la seva pròpia Constitució a base de cançons amb clatellots com aquest: «Yo tengo la corona / Letizia que se joda». «Llevo sangre azul desde que nací», diu en el mateix tema, ‘La corona es mía’. De genolls. El seu llegat el completen cançons com ‘Manita de Fátima’, ‘Rihanna’, ‘No sabéis nada’ o ‘Boulevard de sueños rotos’. Temes que sumaven ja llavors milions de reproduccions a Youtube.\nTania torna ara després de tres anys en silenci absolut. Sense música ni xarxes socials per saber per on parava. I ho fa establerta a París, des d’on ha reactivat la seva carrera unida al segell francès Noviceland. «Estimo la música, no ho faig per omplir la nevera, ho faig perquè m’agrada. Amb el confinament vaig pensar que era un bon moment per tornar», explica. I torna ambiciosa: «Torno per ser la reina del trap una altra vegada. Torno per recuperar la meva corona». Tania reactiva la seva carrera després d’una llarga ‘desaparició’ que explica que es va deure a «problemes personals», a un desànim que li impedia continuar. «Una mala ratxa, estava en plena adolescència. Necessitava madurar una mica, ser estable mentalment... No és fàcil amb 15 anys, cal saber-ho portar», explica.\nLes lletres de Chanel no eren les d’una noia de 15 anys. La seva vida, tampoc. Havia viscut molt més del que diuen els números i no coneixia l’estabilitat. «M’he criat al carrer», explica la mallorquina, que se’n va anar de casa als 15. «Quan vaig entrar en la música em vaig allunyar del carrer», replica. Quan començava a sonar a l’illa després de publicar els seus primers temes, Tania va haver d’ingressar en un centre de menors de Mallorca. «No crec que sigui el millor mètode. Jo no em penedeixo del que he fet, és una experiència més i gràcies a això soc el que soc ara», comenta sobre aquella etapa. De fet, el seu ingrés al centre va ser brusc. Tant, que va veure com es frustrava el seu primer concert. La policia la va anar a buscar i la va portar a un centre just quan anava a pujar a un escenari per primera vegada en una discoteca de Palma.\nTot aquest pòsit està en les seves cançons, les antigues i les d’aquesta nova etapa. «Crec que vaig aportar realitat», respon sobre l’impacte que va tenir la seva presència fa un lustre. I molt més: «Crec que vaig empènyer les dones que no tinguessin por, que si volen rapejar, que rapegin... Que no tinguin por de fer una cosa que els agradi». Aquesta és una de les seves insígnies més clares. Forta, valenta, preparada, lliure i envestint cap a on sigui. I obrint pas. «En l’escena ara hi ha més dones. Ja no afecten els comentaris masclistes. Abans, mare meva, no estaven preparats els tios», valora. Considera que l’escena ha millorat molt i que encara pot fer-ho més, amb França –on el rap té una indústria amplíssima– com a horitzó.\n«Vaig empènyer les dones que no tinguessin por de rapejar»\nI Tania, ¿com ha canviat? Diu que la gran diferència amb l’artista que es va esfumar el 2017 és que torna molt més madura. I que té clar on hi ha els límits: «Saber amb qui treballes, has d’anar amb quatre ulls. En el seu moment vaig ser una mica traïda, aquest va ser un dels motius pels quals ho vaig deixar, també». El seu retorn, l’octubre del 2020, va ser amb el ‘single’ ‘Moto’, que explica tot això: «Voy sola en mi moto / yo soy el piloto / nunca pierdo». La reaparició ha anat acompanyada de dues cançons més i, a finals d’any, va publicar un EP (‘Destino 2020’) de sis temes, en els quals, en diversos ritmes, regala cruesa. «Yo nunca tuve juguetes / tuve cuchillos guardados / Yo nunca tuve familia / tuve mi sombra a mi lado», canta a ‘Ándale’. Per a l’estiu promet un àlbum sobre el qual encara queda molt per concretar. Batallant des de sempre, ara torna a recuperar el tron.\nSpotify Música França Coronavirus a Espanya Trap


Graupera càrrega contra Colau per no obrir els col·legis l'1-O La República\nGraupera càrrega contra Colau per no obrir els col·legis l’1-O\nBarcelona es troba en una “cruïlla històrica” segons el candidat de Primàries\nJoan Vila i Boix 18/05/2019\nEl candidat de Barcelona és Capital-Primàries, Jordi Graupera, ha acusat l’actual alcaldessa, Ada Colau, de “vendre’s” la ciutat a l’Estat. En l’acte central de campanya que la candidatura ha celebrat a la Plaça de Sants davant d’unes 600 persones, Graupera ha lamentat que Colau no obrís el col·legis l’1-0: “Hem viscut la ignomínia d’un govern municipal que l’1-O es va negar a obrir els col·legis i després va baixar a fer-se la foto”, ha dit.\nL’alcaldable de Barcelona És Capital-Primàries ha assegurat que si surt escollit alcalde canviarà la cultura política del país. “Com ho vam fer l’1-O, quan vam fer les primàries amb més participació de la història de la ciutat. Serà una bola de neu que no podran aturar. Primer prendrem Barcelona i després prendrem el país”, ha dit.\nEl filosof creu que Barcelona es troba en una “cruïlla històrica” on la ciutat pot ser “de segona amb salaris baixos, plena de cotxes, contaminada…” o bé una “que confia en valors humans, creativitat, ciència, coneixement, honestedat”. I que és hereva d’un model que va ser ideat pel candidat d’ERC. “El va idear un senyor que es diu Ernest Maragall que en lloc d’habitatge de lloguer, el va fer de venda i es va vendre el sòl públic per eixugar les arques municipals del dèficit dels grans esdeveniments”.\nL’acte ha comptat amb la participació de l’advocat de Clara Ponsatí i Aamer Anwar, qui ha assegurat que el dictador Francisco Franco “estaria molt orgulló de l’Espanya moderna, una Espanya que des de l’exterior és vista com un lloc on no s’hi respecten els drets humans, ni judicials, ni la llei internacional”. Ha insistit que “no és vista com una democràcia” i ha afirmat que per això “és hora de votar independència i Barcelona És Capital-Primàries”.


Silici per a una pell flexible i jove! | ets el que menges\nSilici per a una pell flexible i jove!\n28 de maig 2012 | Actualitzat el 13 de febrer 2019 per Jordina Casademunt\nSi ens fixem en les branques de bambú quan es dobleguen, veurem que tenen una gran flexibilitat, propietat que fa que sigui difícil que es trenquin i que els ve donada per tot el silici que contenen, un mineral imprescindible també per a la nostra salut. El silici ajuda a mantenir la pell elàstica i jove, i una bona salut de les articulacions, cabells i ungles. I és que, de fet, la rigidesa és sinònim d’envelliment.\nAixí és com ho explica LaoTse, en el Tao Te Ching: “Quan una persona és viva, és tova i flexible; quan es mor, es torna dura i rígida. Quan una planta és viva, és tova i tendra; quan és morta, es floreix i s’asseca. Per això, rígid i dur són companys del que és mort, i en canvi tou i flexible són companys del que és viu”.\nSilici: què fa a l’organisme i on el trobem\nEl silici és un mineral essencial per a la salut de la pell, cabells, ungles i articulacions. És el component d’un enzim que participa en la producció de col·lagen i glicosaminoglicans (components que formen part del teixit conjuntiu) i és, per tant, com ja hem dit, essencial per a la salut dels ossos, ungles, cabells i pell.\nAltres nutrients que necessita la pell\nBetacarotè: antioxidant, afavoreix la cicatrització, millora el bronzejat. Fonts naturals: pastanaga, moniato, bròquil, carbassa, pol·len, algues.\nVitamina E: retarda l’envelliment cutani, efecte antioxidant important. Fonts naturals: oli d’oliva de primera premsada en fred, oli de germen de blat, nous, cereals integrals.\nVitamina C: participa a la síntesi de col·lagen, antioxidant. Fonts naturals: cítrics, maduixes, kiwis, pebrot.\nZinc: efecte protector davant els rajos UVA, participa en la formació de col·lagen. Fonts naturals: marisc, carns, ous. (És important donar preferència a les fonts ecològiques.)\nLuteïna/zeaxantina: pigments presents en la màcula i la retina dels ulls. Actuen com a filtres davant els rajos UV. Fonts naturals: pastanaga, meló, crucíferes, flor de calèndula.\nAstaxantina: un dels carotenoides amb més poder antioxidant. S’ha vist que té un paper important en la protecció de la pell davant de l’excés de radicals lliures. Fonts naturals: algues, salmó, marisc, vegetals frescos.\nEls principals aliments rics en silici són els cereals integrals i alguns vegetals d’arrel. Pel que fa a la complementació nutricional trobem diferents fonts de silici, com ara les diatomees (un tipus d’alga), la cua de cavall i l’exsudat dels nusos de la tija de bambú, que en la medicina xinesa s’anomena tabashir i que representa un contingut aproximat de silici del 65-70%.\nPer a una pell, ungles i cabells saludables\nDiferents estudis han comprovat que la complementació nutricional de silici és beneficiosa contra l’envelliment de la pell, ungles i cabells trencadissos. Cinquanta dones amb la pell malmesa van prendre 10 mg de silici durant vint setmanes i van notar una millora en l’aspror i l’elasticitat de pell i cabells. A més del silici i d’una dieta equilibrada, també és interessant tenir en compte la qualitat dels cosmètics que ens apliquem.\nCom envelleix la pell\nEls experts calculen que el 80% dels signes d’envelliment facial no estan causats pel pas del temps, sinó per factors externs, com el sol, la mala alimentació o el tabac. De fet, l’envelliment de la pell es manifesta amb una sequedat més gran per la pèrdua de capacitat de retenir humitat. Tot i que l’organisme disposa de sistemes antioxidants de defensa propis (com la superoxidodismutasa), una mala alimentació, l’exposició al sol, el tabac, entre d’altres, generen una gran quantitat de radicals lliures, molècules molt inestables, que, en excés, el cos no és capaç de neutralitzar.\nDe fet, totes les estructures de la pell tenen una cosa en comú: el col·lagen, una proteïna fibrosa constituïda per aminoàcids que formen una estructura entrellaçada en forma de triple hèlix. Entre els nutrients que necessita el col·lagen hi ha aminoàcids com la glicina, la prolina, la hidroxiprolina (constitueixen el 22% de col·lagen), però també li cal silici i vitamina C per aconseguir una bona síntesi. De fet, es calcula que a partir dels 25 anys és quan el cos comença a perdre elastina i col·lagen.\nAconseguir una pell hidratada\nUna pell hidratada és sinònim d’una pell jove. La pell manté un equilibri delicat entre aigua i greix. L’aigua arriba a les cèl·lules a través de la sang que nodreix tots els capil·lars. L’envelliment alenteix la circulació, fa més ineficaç l’intercanvi de gasos i líquids i l’interior de la cèl·lula perd la capacitat de retenir aigua.\nEl silici també és important per a la salut de les articulacions i ossos\nA part de la pell, cabells i ungles, el silici és fonamental per a les articulacions i ossos. La influència del silici en la formació de cartílag, lligaments i tendons té un impacte significatiu en el manteniment de les articulacions. Com hem dit abans, el silici està estretament relacionat amb la formació de col·lagen, per tant, en cas d’una deficiència, s’observarà un descens en la producció de col·lagen a les articulacions i els ossos. Diferents estudis han relacionat el consum elevat de silici amb uns ossos més forts i, per tant, molts especialistes l’han proposat com a complement nutricional per prevenir l’osteoporosi i problemes articulars. Però també cal tenir en compte altres factors, com evitar un terreny acidificat.\nPer tant, si afegim silici a la dieta no només veurem els resultats per fora, amb una pell més rejovenida i uns cabells i ungles més forts, sinó que les nostres articulacions i ossos també se’n beneficiaran.\nJugdaohsingh R., Tucker K. L., Qiao N., et al. Dietarysiliconintake is positivelyassociatedwithbone mineral density in men and premenopausalwomen of theFraminghamOffspring cohort. J. Bone Miner Res. 2004;19:297-307.\nU. K. Food Standards Agency. Riskassessment – silicon. Disponible a: http://www.food.gov.uk/multimedia/pdfs/evm_silicon.pdf. [Accés: juliol, 2005].\nVols guanyar 100€ en salut natural amb productes Eophy cada setmana?\nNomés cal entrar al bloc de Psaging i seguir els passos.\nDescobreix Silhouette per a dietes d’aprimament\nAmb L-carnitina, aranja, te verd, mate, i dent de lleó. Afavoreix la utilització de greix com a font de combustible. Per a més informació sobre els complements nutricionals Eophy: www.eophy.com\nAliments permesos i no permesos en el protocol autoimmune


xCommenter és un poderós SEO WordPress plugin de publicar contingut únic ( filat ) per seus missatges i les pàgines i pings tots els principals motors de cerca + RPC després dels comentaris es publiquen . Això afegirà un contingut únic per les seves pàgines, atraure la interactivitat de l' usuari i millorar els seus esforços de SEO en fer els seus missatges i contingut de la pàgina fresca i actualitzada quan es va arrossegar per Google, Yahoo, Bing, etc\nTé alguna pregunta o idea nova funció?FACI CLIC AQUÍ\n- ¿ Què fa xCommenter :\nxCommenter crearà automàticament comentaris al seu bloc i pàgines de WordPress . Ho fa mitjançant l'anàlisi del títol de l'entrada, el contingut i les etiquetes per determinar trobar pertinents Yahoo Respostes comentaris i preguntes. Opcionalment xCommenter s'executi el contingut a través d'una potent API spinner contingut per fer el contingut més original i única per millorar la qualitat . xCommenter llavors pot aprovar els seus propis comentaris si ho desitja, i una vegada que un nou comentari s'ha xCommenter llavors opcionalment PING a la pàgina URL actualitzada a tots els serveis de ping RPC enumerats en el panell d'administració de WordPress, aconseguint la pàgina actualitzada rastrejat i indexat de manera ràpida i amb més freqüència . Tot això es fa en pilot automàtic .\n- Per què utilitzar xCommenter\nHi ha tres avantatges principals d'utilitzar xCommenter al seu lloc.\nComentaris enviats per xCommenter solen ser preguntes o sol · licituds d'informació que es troba en les respostes de Yahoo, de manera que els visitants del teu blog seran més propensos a respondre, sovint augmentant dramàticament la interactivitat de l' usuari . Fins i tot si els usuaris decideixen no interactuar són més propensos a acceptar el contingut com una autoritat o expert en la matèria .\nFresh contingut actualitzat . Els motors de cerca els encanta el contingut actualitzat fresc . Quan xCommenter fa un comentari en una de les pàgines o missatges que ( opcionalment ) de ping Pingback els serveis RPC es troben dins de la seva administració de WordPress . Això farà que el seu contingut indexat de manera ràpida i amb més freqüència.\nAugmentar la quantitat de contingut únic en els seus missatges / pàgines . Si utilitzeu els directoris de l'article tofind contingut, o contingut filada a les pàgines a continuació, utilitzant xCommenter augmentarà la quantitat de contingut nou unicitat millorar els seus esforços de SEO, ajudant a reduir el risc de sancions de contingut duplicat .\n- Com utilitzar xCommenter\nxCommenter és increïblement fàcil de configurar i utilitzar en els seus llocs web i blocs de WordPress . Establir que es pot fer en tan sols 2 minuts. No hi ha manteniment en curs o la programació necessària per utilitzar xCommenter (excepte actualitzacions de programari i millores ocasionals ) . Realment és un pilot automàtic solution.You pot veure un vídeo tutorial ràpid de la meva configuració del programari i explicar el que cada un dels ajustos fa visitant :http://vimeo.com/36628711\nO llegir la guia d'instal · lació d'activació / plugin aquíhttp://xcommenter.jspicher.com/\n- Quins idiomes Suport xCommenter\nActualment xCommenter suporta Anglès, francès, alemany, italià, espanyol, tailandès .\nACTUALITZACIÓ 08/09/2012 versió 1.2.2\nBug pedaç en mode asíncron que realitza un petit nombre de proveïdors d'allotjament i configuracions d'instal · lació .\nACTUALITZACIÓ 08/04/2012 versió 1.2.1\nAlta paraula limitador per evitar xCommenter de fer comentaris més de 500 paraules .\nAfegit Yahoo Respostes suport tailandès .\nACTUALITZACIÓ 30/07/2012 versió 1.2.0\nAlta funcionalitat central per permetre la tasca programada, la programació d'execució de xCommenter .\nACTUALITZACIÓ 07/18/2012 versió 1.1.9\nBug pedaç que va afectar a alguns servidors quan s'executa en mode asíncron .\nMillora de la pàgina de configuració de la interfície d' usuari afegint globus d'ajuda al costat de cada valor . — -\nACTUALITZACIÓ 14/07/2012 versió 1.1.8\nDramàticament millorat filtre comentari duplicat ( ara treballa amb els comentaris fets girar ) .\nLa millora de les respostes de Yahoo comenten aleatorització selecció .\nMillora de la funcionalitat de cerca de Yahoo Answers consulta tag missatge .\nACTUALITZACIÓ 07/10/2012 versió 1.1.7\nPegat per comentar filtre anunci a evitar col · lisions amb plugins Captcha Afegit .\nACTUALITZACIÓ 07/08/2012 versió 1.1.6\nCapacitat d'administrar els noms d'usuari i enllaços associats de dins del panell wp - admin Afegit .\nACTUALITZACIÓ 07-07-2012 Versió 1.1.5\nAlta integració API SpinChimp\nPossibilitat d'afegir la url autor de noms d'autors xCommenter Afegit .\nAlta diversos 100 nous noms d'usuari " falsos" per utilitzar com noms d'usuari autor del comentari .\nACTUALITZACIÓ 06/28/2012 versió 1.1.4\nAjustaments " avançats " Prestacions suplementàries per augmentar la compatibilitat amb més temes de WordPress .\nFuncionalitat asincrònica alterada per permetre asíncrona per treballar en la direcció IP no estàtica espais d'allotjament\nACTUALITZACIÓ 2012.12.06 version 1.1.3\nAfegit manera asíncrona per al seu ús en entorns d'allotjament compartit per millorar el rendiment i els temps de càrrega de missatges i pàgines .\nEliminat PHPBuilt.com serveis girar ( servei no disponible ) .\nACTUALITZACIÓ 11/04/2012 versió 1.1.2\nACTUALITZACIÓ 03/22/2012 versió 1.1.1\nPegat per evitar l'autenticació fallida d' TheBestSpinner en alguns entorns Afegit .\nACTUALITZACIÓ 03/13/2012 versió 1.1.0\nConflicte comentarista pedaç no -acte aprovat xCommenter amb alguns temes i plugins\nACTUALITZACIÓ 03/08/2012 versió 1.0.9\nSortida de versions revisada\nS'ha netejat php marcat per eliminar php taquigrafia .\nACTUALITZACIÓ 03/03/2012 versió 1.0.8\nAfegit duplicar filtrat\ncomentari . ACTUALITZACIÓ 03/02/2012 versió 1.0.7\nReescriure actualització / actualització automàtica funcionalitat per permetre actualitzacions remotes remot .\nACTUALITZACIÓ 02/29/2012 versió 1.0.6\nAfegit xCommenter enllaç moderació comentari si "aprova acte " s'estableix en false .\nACTUALITZACIÓ 28/02/2012 versió 1.0.5\nAlta funcionalitat de còpia de seguretat automàtica remota de connector.\nEliminat potencial " error inundació " en publicar comentaris massa ràpid\nPrevenir comentaris duplicats\nACTUALITZACIÓ 26/02/2012 versió 1.0.4\nAfegit suport per PHPBuilt.com spinner com una solució de filat lliure .\nACTUALITZACIÓ 25/02/2012 versió 1.0.3\nSuport per a múltiples idiomes Afegit .\nLa següent Yahoo Answers Regions / Idiomes ara són compatibles\nACTUALITZACIÓ 02-24-2012 Versió 1.0.2\nAfegit mode de depuració avançada .\nAfegit WordPress mètodes ganxo d'acció alternatius .\nACTUALITZACIÓ 02-23-2012 Versió 1.0.1\nPREMSA 02-20-2012 Versió 1.0.0Llançament oficial . Yeah festa a casa meva !\n24 des de febrer\n24 13 de març\nWordPress 3.5, WordPress 3.4 , WordPress 3.3 , WordPress 3.2 , WordPress 3.1, WordPress 3.0 , els arxius inclouen\nYahoo respostes, comentaris automòbils, generació de comentari, comentari cartell, la generació de continguts, generador de continguts, optimització de motor de cerca, seo, anàlisi de textos, wordpress, xcommenter, yahoo api


La Diputació presenta el conte de Responsabilitat Social "La Comunitat de l’Olivera" - Valencia City\nLa Diputació presenta el conte de Responsabilitat Social «La Comunitat de l’Olivera»\nActualidad, Cultura, Cultura en la época online, Cultura en valencià, Literatura\nLa delegació de Govern Obert i Participació, dirigida per la diputada Mentxu Balaguer, aposta per la sensibilització infantil a través d’una iniciativa que fomenta els valors de respecte i cooperació, entre altres.\nLa delegació de Govern Obert i Participació de la Diputació de València, dirigida per la diputada Mentxu Balaguer, ha presentat el conte La comunitat de l’Olivera, una publicació que serà distribuïda als ajuntaments de les comarques valencianes perquè els municipis la facen arribar als seus centres escolars.\nJuntament amb la diputada de Govern Obert i Participació, Mentxu Balaguer, han assistit a l’acte de presentació el secretari autonòmic de Participació i Transparència, Antoni Llorente, la directora general de Participació, Mª Jesús Pérez Galant, el director general de Transparència, Atenció a la Ciutadania i Bon Govern, Andrés Gomis, els diputats Javier Montero, Joaquín Segarra i Jesús Gimeno, així com la cap del servei de Transparència, Govern Obert i Participació, Malena Ramírez Olmos i l’autora del conte, Aitana Carrasco. L’acte s’ha desenvolupat fent participar els assistents d’una immersió en la història.\nLa diputada Mentxu Balaguer ha explicat que el propòsit de l’edició d’este conte “és transmetre i fomentar els valors de la Responsabilitat Social perquè els xiquets i les xiquetes interioritzen conceptes i els consideren necessaris i imprescindibles en la seua forma de vida”.\nEn este sentit, la diputada Balaguer ha manifestat que “educar en cooperació, col·laboració, participació, respecte, consum o creixement sostenible farà a l’alumnat i els lectors i lectores del conte ser conscients que tots som necessaris i importants per a aconseguir un canvi en benefici del conjunt de la societat, per a viure en comunitat i convivència”.\nAmb la creació d’este conte, la delegació de Transparència i Govern Obert continua duent a terme accions per a orientar i implementar processos i comportaments ètics, responsables i oberts, dirigits cap al bé comú i a garantir una millor qualitat de vida de la ciutadania i, en este cas, amb èmfasi en el desenvolupament sostenible.


Temporal "Gloria" | Susqueda obre comportes per desembassar aigua - Diari de Girona\nTemporal "Gloria" | Susqueda obre comportes per desembassar aigua\nEl pantà està al 89,6% de la seva capacitat\nraquel gironès girona 22.01.2020 | 15:01\nEl pantà de Susqueda ha obert les seves comportes per desembassar aigua. Mentre que ahir es trobava al 70% de la seva capacitat avui el sistema Sau-Susqueda ha augmentat fins al 93% a causa de les pluges d'aquesta nit passada.\nSegons ha explicat el conseller de Territori de la Generalitat, Damià Calvet, s'ha aprofitat que el cabal de l'Onyar ha disminuït per dur a terme aquest desembassament. "Si el sistema Sau-Susqueda està tan alt, ens deixa molt poca capacitat de maniobra, tenint en compte que ha de ploure més", ha explicat el conseller. "Hem de desembassar perquè si no ens situarem als límits del pantà", ha afegit, concretant que es rebaixarà la capacitat del pantà fins a arribar al 70% - 80%.\nLes previsions meteorològiques són que plourà intensament a partir de mitja tarda per culpa del temporal causat per la borrasca Glòria fins demà el migdia, sobretot al Pirineu Oriental i a les capçaleres del Ter. "Per tant és imperiós que puguem treure metres cúbics dels pantans i és el que estem fent", ha afirmat. D'altra banda, si les previsions meteorològiques se superen, s'entrarà en una "situació d'emergència" i s'hauran de gestionar possibles desbordaments.\nAquest desembassament s'està fent de forma progressiva fins a arribar als 260 metres cúbics per segon. A tres quarts de dues del migdia s'ha començat a treure aigua. A partir d'aquí, s'aniran duent a terme increments graduals de 50m3/s fins a assolir un cabal de sortida de 260m3/s. Aquesta operació permetrà alliberar els pantans de Sau i Susqueda i deixar espai per a les properes pluges.\nEvitar que es desbordi el Ter i l'Onyar\nL'operació de desembassament va acompanyada d'un control exhaustiu tant del riu Ter com de l'Onyar per evitar que es desbordin. "Hem advertit al territori sobre l'operatiu per si en algun moment se sobrepassa la capacitat màxima dels rius i, per tant, es provoca alguna inundació", ha explicat el conseller detallant que es tracta d'una "actuació molt delicada".\nHi ha tres punts crítics: el pont de Pedra, la zona de Pedret i el pont de la Barca. En aquests trams, els rius es troben al límit, mentre que a Pont Major el Ter ja s'ha desbordat. Segons ha explicat el conseller, des de l'Agència Catalana de l'Aigua (ACA) s'està monotonitzant constantment aquests punts.\nL'objectiu és rebaixar la capacitat dels pantans Sau-Susqueda fins al 70% per poder absorbir la pluja que caurà aquesta tarda. Ara bé, "si comença a ploure, creix l'Onyar i es tapa la seva sortida natural, és a dir, el Ter, s'haurà de regular de nou el desembassament", ha especificat Calvet.\nAnul·lació d'activitats a Girona\nL'Ajuntament de Girona manté la fase d'emergència del Pla de protecció civil municipal. A causa del desembassament del pantà de Susqueda, ha decidit tancar tots els equipaments municipals aquesta tarda a partir de les 17 h, anul·lant totes les activitats que hi havia previstes. De la mateixa manera, recomanen a la ciutadania gironina que eviti desplaçaments innecessaris en les pròximes hores davant de la possibilitat dels desbordaments dels rius.\nParal·lelament, aquest matí l'Ajuntament ha efectuat el dispositiu policial i de Protecció Civil per avisar els veïns i veïnes que tenen habitatges en els baixos dels barris de Pedret, Sant Ponç i Pont Major de la situació de risc pel desbordament del riu Ter. També estan en contacte amb els centres assistencials propers a la llera del Ter per informar-los de l'evolució de la situació i perquè puguin prendre les decisions i prevencions necessàries.\nA hores d'ara es manté el tall de circulació en els dos sentits de la marxa a la C-255 (km.0,800) al barri del Pont Major, passat el pont de l'Aigua, per un sobreeiximent el riu Ter en aquest punt. Al llarg del matí també hi ha hagut altres incidències menors –com petites esllavissades o caigudes de pedres i arbres- sense danys personals ni afectacions a la circulació ni desperfectes a la via pública o en habitatges i establiments comercials, que ja s'estan arreglant.


La Cotorra de la Vall: Entrevista a l'alcalde Jordi Joan en "La Veu de la Valldigna"\nEntrevista a l'alcalde Jordi Joan en "La Veu de la Valldigna"\nLa Veu de la Valldigna publica una entrevista amb l’alcalde Jordi Joan, on s’analitzen diverses qüestions municipals i temes que han estat present al llarg dels vora tres anys que portem de legislatura: l’economia municipal, l’aparcament i la piscina, la rebaixa de la contribució, el sou dels polítics o la relació amb l’oposició.\n“Econòmicament, els objectius estan complits, però també hem millorat molt els servicis públics i, sobretot, hem governat des del primer dia amb honestedat, transparència i participació”.\n“Vull que el veïnat de Tavernes sàpiga que estem preparant els tràmits per a legalitzar algunes parts de les obres de la piscina, que hui en dia no són legals”.\n“No voldríem que es repetira el cas del pàrquing i que fóra l'Ajuntament el que rescatara la concessió pagant alguns milions d'euros. Sempre defendrem els interessos generals del poble i estem preparant-nos perquè, en cas que l'Ajuntament haja d'assumir els costos de la piscina, estos siguen els mínims possibles”.\n“Hem rebaixat els valors cadastrals, que ha servit per a estabilitzar la contribució i que no puge durant els anys 2014, 2015 i 2016 com prevenia la revisió cadastral de 2006. Hem modificat a la baixa el coeficient municipal perquè la baixada de la contribució siga major”.\n“El govern municipal va rebaixar els sous de regidors i les dietes per assistència a plens i comissions. El meu salari és inferior al de molts funcionaris de l'Ajuntament i menor del que tenia l'exalcalde Manolo Vidal, però ell produïa dèficit i este alcalde produeix superàvit”\n“Negociar és donar i prendre, i l'oposició entén que negociar és imposar. Des què va aparèixer el cas del transfuguisme a Tavernes han volgut imposar-nos el seu criteri”.\nAquestes, entre altres respostes a temes d’actualitat, les podeu llegir en l’entrevista de La Veu de la Valldigna, que trobareu completa a l’enllaç següent:\nEntrevista de La Veu de la Valldigna a l'alcalde\nPublicat per La Cotorra de la Vall a 1:06\nEste alcalde produeix superàvit.\nPero no era un equip de treball? No envia al regidor d'hisenda del PSOE a negociar el parking? I els mèrits sols per a mi? Baja, modesto!\n30 de març 2014, 9:37:00\n¿Ja comença l'esport nacional?. I no parle de la pilota.\nHo senc, simplement recordar-te que "és regidor delegat d'Hisenda". Delegat, o siga actua en nom de... l'alcalde.\nL'alcalde presenta, liquida, firma el pressupost i tot el demés (propostes de modificació de credits, prestecs ...) i és qui, carrega amb el mort, si hi ha alguna qüestió penal derivada.\nNo dic que m'agrade o deixe d'agradar. És la llei.\n30 de març 2014, 10:23:00\nSeguint la teua lògica, Juanjo, Manolo Vidal ja te l'excusa perfecta per a no assumir la seua responsabilitat en tot el dèficit que es va crear en la passada legislatura i el desastre d'Ajuntament que va deixar: "La culpa de la regidora d'hisenda"\nAi, Junajo, Juanjo, se't veu massa el plumero!!\n30 de març 2014, 12:18:00\nL'enveja no és bona comanya ha dit...\nGarcia Martinez, (nom inventat, es clar), condueix al seu equip a la final, (de champions, de basquet, de handbol...). Tots sabem que el tal Garcia Martinez no ho ha fet ell sol, però no solem dir els noms de tot l'equip, nomes el més representatiu.\nEns agrade o no el Representant de l'Ajuntament es l'Alcalde i aquest Ajuntament té un gran équip, però també un lider indiscutible que dona la coincidència que és el mateix Alcalde. Crec que això està molt clar.\nLes raons de perque es així son moltes, però una de les més importants és perque el pensament de Juanjo Sala no és el mes adient per a fer grups de treball. Tal vegada Maria Teresa Fernandez de la Vega fora una bona Ministra del govern de JOSE LUIS RODRIGUEZ ZAPATERO.\nA qualsevol lloc, treball, esport, polìtica...es respecta al lider, i, quan ho mereix s'admira. Sense desmereixer a ningu de l'equip de govern, aquest xicot que fa ara d'Alcalde a Tavernes l'hem de respectar, per ser el nostre Alcalde, el de tots. I crec que l'hem d'admirar perqué s'ho mereix. És un bon exemple per a futures generacions.\nSi la coalició de govern que hi ha ara a l'Ajuntament entra al rifi-rafe de planteja Juanjo Sala, Tavernes perdrà una gran oportunitat de fer les coses be. Espere que les 8 persones que duen el govern municipal superen aquestes idees com a minim obstructives. Al menys a la Casa de la Cultura eren 8 alli dalt, i a ningu dels 8 es veia jo preocupats perque sols parlaren 2. Diu molt al seu favor i molt poc en favor de Juanjo Sala\n30 de març 2014, 12:34:00\nQuan es firma un pacte de govern, les parts que el firmen han de saber qué ha d'assumir cadascuna, i quin peatge cal pagar en eixe pacte.\nLa llei dóna un gran protagonisme a l'alcalde (per no dir que li'l dóna tot el protagonisme) però també li dóna totes les responsabilitats.\nUn partit de govern com és el PSOE això ho hauria de tindre clar i saber quin paper li toca jugar a cadascú dels firmants. El "no protagonisme" en tot esdevé malaltia que a la llarga és el càncer que desfà pactes.\nRecorde que en una ocasió ací a Tavernes va haver una coalició PSOE-UV-PP i l'alcaldia era en mans de José Escrihuela, del PSOE. Amb eixa experiència de govern en coalició, haurien de recordar quin quin era el paper de l'alcaldia en eixe pacte, que és exactament el mateix d'ara, i per tant haurien de saber quin és el paper que juga l'alcalde i el que hi juguen les regidories delegades de l'alcaldia. No han canviat tant les coses ni les lleis.\nI en eixe context no s'entenen algunes afirmacions i actuacions que es veuen darrerament en els cercles del PSOE local (comença la malaltia del no protagonisme total?) quan haurien de saber el "rol" que juga cadascú, el del màxim representant local o el de ser nomes regidor delegat.\nSi això no està clar, encara en vorem de més grosses.\n30 de març 2014, 13:29:00\nJaume Talens ha dit...\nAl meu entendre hi ha una comparació amb formes d'actuar d'alcaldes: Del Manolo Vidal a Jordi Joan amb situacions tan diferents quins productes podem traure, resumint. NO AGARREM LA PART PEL TOT.\nPER SUPOST que quan estudiavem deiem "Felipe II gano la batalla de Lepanto ", contesta BERTOLD BRECHT , "és que anava sols " .- és un resum d'erudició.\nQue hi ha un equip; ès una evidència.Que este equip amb majoria social esta en minoria a l'ajuntament; ès una evidència. Que tenim un gran alcalde, a pesar de com li vaja a cadascú en les seues relacions amb ell; és una evidència. Com deia VIGOTSKI " les evidències no cal demostrar-les".\nTENIM UN ALCALDE QUE SAP, contrari a conèixer, sap fer les coses i sembla que per això hagen d'anar contra ell ? Que no ha entrat en política per conéixer, uns o altres. Que dins del partit està aconseguint molt de respecte i consideració , per això, no hem d'anar contra ell ? COM ESTAN INTENTANT, no en el teu cas.\nCalma, tranquil.litat, la partida es llarga. I com saps, amic, Juanjo, estem en canvis socials molt importants i la partida va a seixanta. I la podem guanyar amb conéiximent pel bé comú. Sense atacs , ni individualitats. No ho tenim fàcil, intentem'ho tots i totes . GRÀCIES.\n30 de març 2014, 13:37:00\nJo no crec que es diga falt de modèstia siga cap atac, sino una realitat. Jo si crec que hi ha gent al PSOE queixant-se del protagonisme del Bloc quan agarra el micro (si, Jordi Juan es va menjar a Victor). Jo no crec que Juanjo Sala intente llevar-li protagonisme a l'alcalde ni vaja a favor del PSOE. No crec que Jaume estiga en contra de la declaració del primer comentari, com diu de BRECHT, aci molts tambe li fan el sarcasme graciós a Jordi de que sembla que vaja tot sol. Jo crec, com diu Jaume que la oportunitat progressista l'hem d'aprofitar entre tots. I tots no estan a Compromís, ni tan sols a Compromís i el PSOE, ni tan sols a estos dos últims i EU. A vore si es de veres que deixen sumar a tots. No crec que done bon exemple l'anonim de les 13:29, quan diu que l'alcalde carrega amb el protagonisme pero tambe amb les responsabilitats, el millor exemple que a la no-festa de la platja el Bloc va tardar a desmarcar-se donant-li tota responsabilitat a Carme Canet, així que cal donar exemple del que es parla.\n30 de març 2014, 17:42:00\nJuanjo Sala.... Ja no firmes amb el pseudònim Robinjut???\n30 de març 2014, 18:31:00\nQuan parle de responsabilitats, parle de "responsabilitats" per actuacions de govern, no de les derivades de ximpleries per ganes de protagonisme com la no-festa de la platja.\nI del que dius al final, això es la teua interpretació, que no te res a vore amb els fets.\nEs va dir que la regidora era responsable de la situació creada per actuar al seu aire i sense comptar ni informar a ningú del govern, ni als seus.\nNo confongues amb la responsabilitat de si passava algun accident en una festa que, com es va dir, no comptava amb els requisits exigits per Delegació de Govern. I per això l'alcalde com a responsable no la va autoritzar. es va explicar.\nPer tant no mescles ni confongues fets.\nI això ja es història.\n30 de març 2014, 19:08:00\nA l'anonim de les 18:31\nJuanjo Sala signa com a Juanjo Sala. No em cal ningú per a defendre'm.\nTu com a quí o qué signes?\n30 de març 2014, 19:28:00\nJ.Talens ha dit...\nEstem en un procés històric, tirant dels serveis públics els corruptes, els aprofitats, els que creuen que els ha tocat la loteria al ser regidors, sense ideologia. Estem en un procés de deconstrucció de la dreta del que ha estat una seguretat social front a interesos econòmics-empresarials, el que anomene la porta circular, de consellers politics a consellers d'administració. Necessitem una esfera de seguretat per la nostra gent per a que seguesca o puga treballar i ens quedem en qui va descobrir Amèrica o d'on era Colon. EL que està clar que necessitem a molta gent per a rebelar-nos contra esta indigna situació. I vulgam que no Jordi encapsala amb un bon equip, quantes voltes criticat pel contrari que té molt d'equip, que dona molta participació. Però atenció que els aires que venen ens porten un bon futur per a molts, a no ser que per el que fa la dreta "que hay de lo mio" tirem l'esforç social a Tavernes. Nosaltres, sembla ser que saberem triar cap de llista ideològic. ESPEREM PEL BÉ COMÚ que tots i totes tinguem la mateixa sort. Tenim un bon alcalde, en la pitjor situació que mai ha tingut cap dels alcaldes i amb autoritat, i repetisc, saber, per traure endavant un canvi necessari a Tavernes, evidentment, amb l'ajuda de tots i totes. Per la dignitat marxem junts.\n30 de març 2014, 20:14:00\nOtro modesto que no necesita a nadie.\n30 de març 2014, 20:16:00\nEl dret a defensar-se no veig que tinga que vore res amb la immodestia.\nLa "greu" acusació que faig amb el "Baja, modesto" no es amb Jordi, sino amb la manera d'editar la notícia a La Cotorra respecte els socis de govern. No tinc ningun problema amb cap dels dos, si en compte de eixa expressió coloquial havera dit "excés de protagonisme" tal vegada ningú havera dit res, molts tenim clar que el protagonisme es inherent a la politica.\n30 de març 2014, 20:40:00\n¿Lamentable o per a riure?.\nAra resulta que La Cotorra té la culpa de l'entrevista en La Veu de la Valldigna i de les frases que reproduïm dites per l'alcalde.\nNo sabem a què es refereix amb això de "la manera d'editar la notícia", però a l'altra ho adornarem amb roses roges a vore si li agrada més.\nSimplement ha usat la manera més poc elegant de reconéixer la pròpia clavada de pota: Matar el missatger.\n30 de març 2014, 21:38:00\nPues si, ha clavat la pota almig ja des del principi perque es comparen els dos alcaldes i es ahi on Jordi diu que cobra menys que l'exalcalde Manolo Vidal, però Manolo produïa dèficit "i este alcalde produeix superàvit”.\nNo se perque clava ell pel mig l'equip de govern.\n30 de març 2014, 22:05:00\nSi el superàvit que es produeix es gràcies a l'alcalde com es diu a l'entrevista em sembla perfecte, que la major part de superàvit depenga de la rebaixa negociada amb el SAREB es altra evidencia, la qual publica esta editorial unes notícies mes avall, amb rètol sobre l'assemblea i l'assumpte de la compra del Parking. I aci si es collita pròpia vostra la de ressaltar el nom de l'alcalde dos vegades per cap de VB que es qui negocia directament. Jo entenc que això a dintre els partits es modus operandi i no passa res, pero tambe crec que es bo que en politica es puga criticar eixa ànsia de factotum. Ni manca d'elegancia contra el politic ni contra el blog, mes be reconeixement cap els socis del grup de govern amb sense els quals no s'havera canviat el sentit de fer politica a Tavernes. I ara no busqueu lligases amb la insinuació de les roses roges perque d'això tampoc hi ha res.\n30 de març 2014, 22:12:00\nAltra vegada tenim els pperos frotan-se les mans. Que no s'en adoneu????. No conec a Juanjo Sala, pero fent lio i creant problemes és una mina. Com algú ha dit, com a minin obstructiu.\nVictor, Jordi; Jordi Victor no feu cas aneu be i tots dos recollireu el que esteu sembrant. Els pperos tenen molts vots amprats, entre ells el meu, que ja no tindran. Tal vegada tingen el de Juanjo Sala, però no el meu.\n30 de març 2014, 22:38:00\nNo justifiques que ho compliques més. En tota l'entrevista l'alcalde parla en plural, com un equip. Mai respon "jo" o "este alcalde" , sempre en plural, a pesar que les preguntes són fetes a ell, en singular. Mai dona la impressió de voler ser protagonista, sinó l'equip. Suposem hauràs llegit l'entrevista.\nUns exemples dels molt més que hi ha.\n- Estem molt satisfets perquè hem complit un dels principals objectius de la legislatura: sanejar econòmicament l'Ajuntament\n-"hem governat des del primer dia amb honestedat, transparència i participació"\n-Hem sanejat les arques municipals, hem abaixat la contribució\n- Hem donat un aire totalment diferent i fresc al govern. Hem fet quatre reunions veïnals informatives a la Casa de la Cultura i hem consultat el ciutadà\n- Les més complicades les vàrem prendre en l'aprovació del Pla d'Ajust.\n- si no preníem eixes mesures, no rebríem el finançament per a pagar les factures pendents de la legislatura passada, que bàsicament eren factures d'empreses de Tavernes\nI deixem-ho ja.\n30 de març 2014, 22:42:00\nJa he dit que la expressió "desafortunada" venia d'altra notícia del blog, no de la entrevista, on ja he dit que anomena l'estalvi del parking i directa o indirectament varies vegades el nom de l'alcalde i no del que va negociar directament. Eixe comentari deuria ser el mes normal en politica, pero si no ens centrem i cadascú parla d'una cosa diferent mai ens podrem entendre, no cal desviar la discussió. Tots sabem que a cada blog posen els noms i les fotos dels seus protagonistes i es lo normal. Pero si ho hem de deixar quan tu vullgues millor crec que sobren tots els meus comentaris, perque m'agrada discutir en igualtat de condicions.\n30 de març 2014, 23:13:00\nEns referíem a que està tot clar.\nNo a que no vulguem comentar.\n30 de març 2014, 23:37:00\nPerfecte, si esta tot clar no hi ha res mes que comentar. Que em disculpe si algú s'ha sentit ofés i bona nit.\n30 de març 2014, 23:43:00